proxectonos/corpus_dominio_legal_administrativo_tmp huggingface dataset:
19/01/2010 | Administración LocalMunicipal
Arteixo
Contratación, Bens e Patrimonio
Aprobación inicial da alteración da cualificacion xurídica do monte da Graña

EDICTO O Pleno da Corporación municipal, en sesión ordinaria celebrada o día trinta de decembro de dous mil nove, aprobou inicialmente á alteración da cualificación xurídica do ben inventariado coa denominación “Monte da Graña”, con código no inventario 8.80.00935, integrando este ben na categoría dos patrimonais para poder proceder, se é menester, ao seu alleamento do patrimonio municipal. En cumprimento do establecido no artigo 8.2 do Regulamento de Bens das Entidades Locais e no 269.1 da Lei 5/1997, de Administración Local de Galicia, sométese o expediente a información pública por prazo dun mes, para oír reclamacións que serán resoltas pola Corporación. O expediente atópase para o seu exame no Departamento de Obras, Servizos, Contratación, Bens e Patrimonio. ARTEIXO, 11 de xaneiro de 2010. Por delegación, Decreto 1525/07 Asdo.-José Márquez Fraiz PRIMEIRO TENENTE DE ALCALDE, CONCELLEIRO DE OBRAS, SERVIZOS, CONTRATACIÓN, BENS E PATRIMONIO
19/01/2010 | Administración LocalMunicipal
Ames
Aprobación inicial da Ordenaza fiscal do servizo de axuda no fogar

ANUNCIO En sesión plenaria ordinaria celebrada o día 7 de xaneiro de 2010 prestouse aprobación inicial á Ordenanza fiscal reguladora da taxa pola prestación do servizo de axuda no fogar do concello de Ames. Mediante o presente anuncio a ordenanza fiscal aprobada inicialmente se somete a exposición pública por prazo de 30 días hábiles a efectos de exame e reclamacións. Para o suposto de non presentarse reclamacións, a aprobación inicial quedará elevada a definitiva de xeito automático. Ames, 12 de xaneiro de 2010. O alcalde Asdo. Carlos Antonio Fernández Castro
19/01/2010 | Administración LocalMunicipal
Cedeira
Notificación por imposibilidade de practicar a notificación (Expte.16/09 MLZ)

ANUNCIO De conformidade co disposto nos artigos 59.5 e 61 da Lei 30/92, do 26 de novembro, de réxime xurídico das administracións publicas e do procedemento administrativo común, faise pública a notificación do acordo de incoación dos expedientes de orde de execución polo estado de inseguridade e insalubridade das fincas que de seguido se relacionan xunto cos seus titulares por descoñecemento de enderezo ou ben por que téndose intentado dúas notificacións no seu último enderezo coñecido, as notificacións non se pudieron practicar e foron devoltas polo servicio de Correos. Os expedientes atópanse no servicio de Urbanismo e Arquitectura do Concello de Cedeira (rúa Real, 15, 15350 Cedeira), concedéndoselles ós interesados un prazo de 15 días, contados desde o seguinte ó da publicación do presente anuncio, para que realicen as alegacións e presenten os documentos e xustificacións que estimen pertinentes de acordo co previsto no artigo 199 da Lei 9/02 de ordenación urbanística e protección do medio rural de Galicia. Advirtéselles ós interesados que unha vez rematado o prazo de continua-lo estado de inseguridade e insalubridade das fincas dictáranse as pertinentes ordes de execución. CEDEIRA, 5 de xaneiro O ALCALDE Asdo.-José Luis Vergara Rey
19/01/2010 | Administración LocalMunicipal
Arteixo
Secretaría Xeral
Listado de persoas empadroadas no Concello de Arteixo para comprobar a súa residencia no mesmo, segundo solicitude de baixa de oficio, listado que comeza por Ramiro Antonio León e remata con Ángel Ferreiro Varela

EDICTO Posto en coñecemento desta Alcaldía o feito de que as persoas abaixo mencioadas, empadroadas neste concello, non residen neste termo municipal durante a maior parte do ano, incumprindo deste modo os requisitos establecidos no artigo 54 do Regulamento de Poboación e Demarcación Territorial para figurar no padrón municipal de habitantes, ábrese un prazo de 15 días –a contar dende o seguinte ó da publicación deste edicto no BOP– para que os interesados presenten ante esta Alcaldía as alegacións que consideren pertinentes respecto da súa situación no padrón de habitantes, facéndolles saber que finalizado dito prazo continuarase cos trámites relativos á baixa de oficio. Persoas mencionadas: ARTEIXO, 11 de xaneiro de 2010. A alcaldesa-presidenta Asdo. PILAR SOUTO IGLESIAS
19/01/2010 | Administración LocalMunicipal
Cerceda
Secretaría
Corrección de erros en bases de integración de auxiliares de policía local (2.ª convocatoria) en plazas vacantes de Policía Local

ANUNCIO Corrección de erros en bases publicadas no BOP n.º 258, de 4 de decembro de 2009, de integración de auxiliares de policía local (2.ª convocatoria) en prazas vacantes de Policía Local pertencentes á escala básica, incluídas na oferta de emprego público de 2008. A instancia da Dirección Xeral de Emerxencias e Interior, procédese a corrección das bases mencionadas nos puntos que se citan: Primeira. –Suprímese a palabra GARDA, recollida no parágrafo referido á aprobación de bases e convocatoria, como tamén na base segunda, quedando substituída por policía, categoría correspondente á escala básica. Segunda. –Na base cuarta, 8) figura funcionario interino, deberá poñer funcionario en prácticas. Terceira.–Base sétima. Tribunal cualificador. A totalidade do tribunal deberá posuír un nivel de titulación igual ou superior ao esixido para o acceso a categoría de policía local, escala básica. Estará composto por: Presidente/a: nomeado entre funcionarios/as de carreira de calquera administración local. Tres vogais con coñecementos técnicos nomeados polo alcalde: O secretario: un funcionario do concello convocante con habilitación de carácter estatal ou quen o substituía legamente. Cuarta. –Epígrafe A.1.4. Proba de resistencia xeral: carreira de 1000 metros lisos. Onde pon: as marcas máximas (en minutos) esixidas para a superación da proba por tramos de idade son: Debe poñer: As marcas máximas (en minutos e segundos) esixidas para a superación da proba por tramos de idade son: Cerceda, 8 de xaneiro de 2010. O alcalde-presidente José García Liñares
19/01/2010 | Administración LocalMunicipal
Valdoviño
Anuncio para contratación do Servizo de Axuda no Fogar- Concello de Valdoviño

Aprobado polo Pleno do 21-12-09 o PREGO DE CLÁUSULAS ADMINISTRATIVAS E PRESCRICIÓNS TÉCNICAS PARTICULARES QUE REXERAN PARA CONTRATACIÓN DO SERVICIO DE AXUDA NO FOGAR POLO PROCEDEMENTO ABERTO, se anuncia a licitación do mesmo.1. ENTIDADE ADXUDICATARIA Concello de VALDOVIÑO 2. OBXECTO DO CONTRATO O obxecto deste contrato é a presentación do servicio de axuda no fogar, reservándose o Concello a súa progamación, control e dirección técnica, polo prazo de DOUS ANOS (2 ANOS), prorrogables.3. TRAMITACIÓN, PROCEDEMENTO E FORMA DE ADXUDICACIÓN a) Tramitación: Ordinaria b) Procedemento aberto.4. DURACIÓN DO CONTRATO 2 anos, prorrogable 5. PREZO LICITACIÓN. Sinálase como tipo máximo de licitación a cantidade de: -doce euros con vinte (12,20 euros/hora), IVE incluído, para os Servizos de Luns a Sábado ata as 15:00 -catorce euros con vinte (14,20 €/H), IVE incluído, para os festivos, domingos e sábados a partir das 15.00, incluíndo todo xénero de gastos, incluso os de administración, beneficio industrial, preparación e formalización do contrato, etc., e tributos de calquera clase. Non se considerará o tempo de desplazamento como horario de traballo. Os licitadores poderán presentar ofertas á baixa. Dada as características do contrato non se pode determinar con exactitude o prezo total.6. GARANTIAS Dada a natureza do contrato non se esixe garantía provisional. A defintiiva será o 5% do prezo de licitación.7. OBTENCIÓN DE DOCUMENTACIÓN E INFORMACIÓN Secretaria do Concello de VALDOVIÑO. Data límite día anterior ó do remate de presentación de ofertas. Poderán consultar as bases de licitación na páxina web.8. PRESENTACIÓN DE PROPOSICIÓNS a) Data límite: 26 días hábiles contados a partir do seguinte ó da publicación do edicto no BOP. Tamén se publicará no perfil do contratante. De coincidir en festivo o último día de presentación pasaría ó seguinte día hábil. b) Documentación a presentar: A que figura no prego. c) Lugar de pesentación: Rexistro xeral do Concello, en horario de 9,00 h a 14,00 h de luns a venres e de 9,00 a 13,00 h os sábados.9. APERTURA DE PROPOSICIÓNS Na Casa do Concello mediante anuncio no taboleiro de edictos, e de acordo co disposto no Prego. VALDOVIÑO, 29 de Decembro de 2009. A Alcaldesa, Isabel Álvarez Diéguez
19/01/2010 | Administración LocalMunicipal
Pontedeume
XX concurso de contos Vila de Pontedeume

Por decreto de Alcaldía n.º 9/2010 de data 12 de xaneiro de 2010, aprobaronse as bases reguladoras que rexerán os premios para o XX concurso de contos Vila de Pontedeume que se transcriben literalmente: BASES XX CONCURSO DE CONTOS “VILA DE PONTEDEUME” 1. O concurso de contos está restrinxido a estudantes de segundo ciclo da ESO, Bacharelato e ciclos de formación de grao medio ou superior, cuxa idade non supere os 20 anos.2. A lingua a empregar será o idioma galego. Os participantes concorrerán cunha única obra.3. Os contos serán inéditos cunha extensión entre os 6 e 10 folios mecanografados a dobre espazo e por unha soa cara.4. As obras poderán presentarse directamente ou ben ser remitidas por correo certificado ao Rexistro Xeral do Concello de Pontedeume (rúa Real, 13, 15600 Pontedeume. A Coruña) en sobre pechado co título da obra e lema ou pseudónimo do autor, acompañado doutro pequeno sobre, tamén pechado, no que conste o auténtico nome e apelidos do autor, así como a fotocopia do seu D. N. I., teléfono, enderezo e indicación do centro no que cursa os seus estudos e estudos que está cursando.5. O prazo de presentación remata o 30 de marzo de 2009.6. Estabelécese un único premio dotado con 732 €. 7. O premio poderá quedar deserto de non existiren obras de calidade a xuízo do xurado.8. Así mesmo o xurado poderá determinar o outorgamento de accésits.9. A decisión do xurado é inapelábel. A composición do xurado difundirase a través dos medios de comunicación unha vez rematado o prazo de presentación dos contos. A decisión do xurado comunicaráselles aos participantes e público en xeral o mesmo día da entrega dos premios, e asemade difundirase a través dos medios de comunicación.10. O día da entrega dos premios será o día 17 de maio de 2009, día das nosas letras 11. O Concello resérvase a posibilidade de publicar o premio e accésits no momento que considere conveniente. Neste sentido, o/a autor/a renuncia a calquera tipo de remuneración polos seus dereitos de autor e o/os exemplar/es que entregue da súa/s obra/s quedarán en propiedade do Concello de Pontedeume.12. A organización resérvase o dereito de cancelar o concurso ou resolver os imprevistos sen estar obrigada a comunicárllelo previamente aos participantes.13. A participación no concurso implica a aceptación das presentes bases. Pontedeume, 12 de xaneiro de 2010. O ALCALDE Asdo.-Gabriel Torrente Piñeiro
19/01/2010 | Administración LocalMunicipal
Boiro
Corrección de erros de ordenanzas fiscais

ANUNCIO Detectado erro no anuncio publicado no BOP n.º 274, de 31 de decembro de 2009, procédese a corrección de oficio de acordo co sinalado no artigo 105.2 da Lei 30/1992, de 26 de novembro, do réxime xurídico e do procedemento administrativo común: Boiro, 8 de xaneiro de 2010. O alcalde-presidente Xosé Deira Triñanes
19/01/2010 | Administración LocalMunicipal
Ames
Aprobación definitiva modificación Ordenanza reguladora prezo público por utilización do complexo da piscina cuberta municipal.

A N U N C I O En sesión plenaria ordinaria celebrada o día 7 de xaneiro de 2010 prestouse aprobación definitiva á modificación da ordenanza reguladora do prezo público pola utilización do complexo da piscina cuberta municipal do concello de Ames. En cumprimento do previsto na normativa aplicable se fai público o texto da modificación aprobada definitivamente aos efectos da súa entrada en vigor. ORDENANZA REGULADORA DO PREZO PÚBLICO POLA UTILIZACIÓN DO COMPLEXO DA PISCINA CUBERTA MUNICIPAL DE AMES TARIFAS. A. - COTA DE ENTRADA: (MATRÍCULA): 21,40 euros B. - ABONADOS Abonado individual con servizo deportivo: 21,40 euros Abonado familiar (indep. n° de fillos): 26,61 euros Abonado terceira idade e colectivos desfavorecidos.: 16,00 euros Abonado colectivo desfavorecido familiar: 19,24 euros Abonado terceira idade familiar: 16,00 euros Menores de 18 anos: 16,00 euros Abonados entre 18 e 24 anos que convivan ca unidade familiar: 9,62 euros. C.- NON ABONADOS Entrada ADULTO piscina, ximnasio (sen límite de tempo/día): 3,73 euros Entrada MENORES de idade piscina, ximnasio, (sen límite de tempo/d’a): 2,65 euros D.-CURSOS 1.- CURSOS DE NATACIÓN - Tarifa mensual do curso por cada d’a á semana: 10,70 euros Cursos do PROGRAMA NATACIÓN ESCOLAR: 6,38 euros 2.- CURSOS DE NATACIÓN BEBÉS: - Tarifa mensual do curso por cada día á semana: 10,70 euros 3.- CURSOS DE NATACIÓN TERCEIRA IDADE E DISCAPACIDADES - Tarifa mensual do curso por cada día á semana: 9,62 euros 4-CURSOS DE XIMNASIO: AEROBIC, XIM. MANTEMENTO, - Tarifa mensual do curso por cada día á semana: 10,65 euros Nestes cursos o usuario elixe o numero de días á semana que quere realizar. Dentro da oferta terán a opción de 1, 2, 3 días ou cursos intensivos.5.- CURSOS PREPARACIÓN AO PARTO - Tarifa mensual do curso por cada día á semana: GRATUÍTO 6.-CURSO DE PREPARACIÓN FÍSICA: - (opositores, persoal training.,.): 31,92 euros 7. -OUTRAS ACTIVIDADES - REHABILITACIÓN (Sesión): 21,12 euros - REVISIÓN MÉDICA: 26,52 euros - MASAXE: 16,00 euros - MASAXE RÁPIDO (sesión de 15 minutos): 10,70 euros - XORNADA ACUÁTICA OU FESTIVA: 5,30 euros - ALUGUER DE RÚA PISCINA (45 minutos): 21,31 euros - SEGURO PERSOAL ASISTENCIA SANITARIA (seguro/ano): 21,31 euros - SERVIZO DE GARDARROUPA (Custodia de obxectos de valor): 0,20 euros E- COTA DE MANTEMENTO - COTA DE MANTEMENTO. - 9,62 EUROS Ames, 12 de xaneiro de 2010 O alcalde Asdo. Carlos Antonio Fernández Castro
22/01/2010 | Administración LocalProvincial
Deputación Provincial da Coruña
Tesourería
Aceptación da delegación de competencias en materia de instrucción de expedientes sancionadores por infraccións de normas de tráfico do Concello de Cerceda

O Pleno da Deputación Provincial da Coruña, na sesión plenaria ordinaria celebrada o dezaoito de decembro de dous mil nove, adoptou, entre outros, o seguinte acordo: “20.-ACEPTACIÓN DA DELEGACIÓN DE COMPETENCIAS EN MATERIA DE INSTRUCIÓN DE EXPEDIENTES SANCIONADORES POR INFRACCIÓNS DE NORMAS DE TRÁFICO DO CONCELLO DE CERCEDA. Aceptar a delegación de competencias en materia de sancións por infracción das normas sobre tráfico, circulación de vehículos de motor e seguridade viaria acordada polo Concello de Cerceda. O exercicio das competencias delegadas obxecto de aceptación, levarase a cabo nos termos establecidos nas bases e terá efectos dende o día 2 de xaneiro de 2010, unha vez publicado este acordo no Boletín Oficial da Provincia conforme ao establecido no artigo 7 do Texto refundido da lei reguladora das facendas locais, aprobado polo Real decreto lexislativo 2/2004 do 5 de marzo.” O que se fai público para xeral coñecemento. A Coruña, a 12 de xaneiro de 2010 O PRESIDENTE, A SECRETARIA ACCIDENTAL, Asdo.: Salvador Fernández Moreda Asdo.: M.ª Amparo C. Taboada Gil.
22/01/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: 427/2009

Resolución do 22 de decembro de 2009, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ames (expediente IN407A 427/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. do Pedregal, n.° 5. Situación: concello de Ames Características técnicas: Liña eléctrica de media tensión subterránea a 20 kV, cunha lonxitude de 0,244 km, coa orixe e final na L. M. T. S. SNT-824, entre C. T. avda. da Mahía, 20 e C. T. praza de Chavián, 2, condutor tipo RHZ1-2OL-12/20 kV-3(1x240) Al. Centro de transformación non prefabricado, cunha potencia de 250 kVA e relación de transformación de 20.000/400-230 V. Concello de Ames. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 22 de decembro de 2009. Tristana Moraleja Gómez Xefa territorial da Coruña
22/01/2010 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación da delegación das competencias tributarias do Concello de Arteixo

O Pleno desta Corporación, na sesión ordinaria celebrada o día 18 de decembro de 2009, adoptou, entre outros, o seguinte acordo: “19.- ACEPTACIÓN DA AMPLIACIÓN DA DELEGACIÓN DAS COMPETENCIAS TRIBUTARIAS DO CONCELLO DE ARTEIXO. Aceptar a ampliación de competencias delegadas en materia tributaria acordada polo Concello de Arteixo en relación coa seguinte materia:  Recadación voluntaria e executiva das seguintes taxas e prezos públicos de carácter periódico anual e notificación colectiva mediante padrón:  Taxa por ocupación de terreos de uso público con mesas, cadeiras, tribunas e outros elementos análogos, con finalidade lucrativa (Ordenanza fiscal núm.21).  Taxa por entrada de vehículos a través de beirarrúas e reservas da vía pública para aparcamento exclusivo, paradas de vehículos, carga e descarga de mercadorías de calquera clase (Ordenanza fiscal núm.23).  Taxa por prestación patrimonial da utilización privativa ou aproveitamento especial do dominio público local por instalación de quioscos na vía pública (Ordenanza fiscal núm.24).  Taxa por ocupación da vía pública con postos para a feira semanal no Concello de Arteixo (Ordenanza fiscal núm.28).  Prezo público pola prestación de servizos socioculturais, deportivos, recreativos e outros análogos (Ordenanza fiscal núm.34). O exercicio das competencias delegadas obxecto de aceptación levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme ao establecido no artigo 7 do Texto refundido da lei reguladora das facendas locais, aprobado polo Real decreto lexislativo 2/2004 do 5 de marzo.” O que se fai público para xeral coñecemento. A Coruña, 18 de xaneiro de 2010 O presidente O secretario xeral Salvador Fernández Moreda José Luis Almau Supervía
22/01/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 424/2009

Resolución do 22 de decembro de 2009, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Fene (expediente IN407A 424/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. parcela J4, polígono Vilar do Colo. Situación: concello de Fene. Características técnicas: Liña eléctrica de media tensión subterránea a 15/20 kV, cunha lonxitude de 0,012 km, coa orixe e final na L. M. T. S. a C. T. Vilar do Colo, condutor tipo RHZ1-2OL-12/20 kV-3(1x240) Al. Centro de transformación prefabricado, cunha potencia de 250 kVA e relación de transformación de 15.000/400-230 V. Concello de Fene. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 22 de decembro de 2009. Tristana Moraleja Gómez Xefa territorial da Coruña
22/01/2010 | Administración LocalMunicipal
Cabana de Bergantiños
Información pública de solicitude de licenza de actividade dunha piscina descuberta

EDICTO Téndose solicitado desta Alcaldía por Promociones y Obras Ramasu S. L., con CIF B-70020508, licencia municipal para a actividade e posta en funcionamento dunha piscina descuberta, no lugar das Redondas, parroquia de Cesullas, cumprindo o disposto polo artigo 8, apartado 3, do Decreto 133/2008 do 12 de xuño, de Avaliacion de Incidencia Ambiental, sométese a información pública por período de vinte dias, a fin de que perante o mesmo –que comezará a contarse dende o día seguinte á última publicación deste anuncio no BOP ou no DOGA– poida examinarse o expediente na Secretaría deste Concello polas persoas que dalgún xeito se consideren afectadas pola actividade que se pretende instalar, e formular por escrito as reclamacións ou observacións que estimen oportunas. En Cabana de Bergantiños, a vinte e tres de decembro de 2009. O alcalde Asdo.-José Muiño Domínguez
22/01/2010 | Administración LocalMunicipal
Vimianzo
Corrección de erros no BOP número 12 do 20 de xaneiro de 2010

Corrección de erros na publicación do "anuncio de licitación con procedemento aberto e multiplicidade de criterios de valoración da subministración de determinados bens con destino aos servizos de brigada de obras, augas e outros do Concello de Vimianzo" publicado no BOP núm.12 do 20 de xaneiro de 2010, páxina 168, na publicación do Concello de Vimianzo. Na páxina 168, punto 2, onde di: "B) Descrición: suministración de material eléctrico para o funciomanento e mantemento das instalacións eléctricas do Concello de Vimianzo" Debe dicir: "B) Descrición: subministración de determinados bens con destino aos servizos de brigada de obras, augas e outros do Concello de Vimianzo" Vimianzo, a 20 de xaneiro de 2010 O Alcalde Alejandro Rodríguez Lema
22/01/2010 | Administración LocalMunicipal
Malpica de Bergantiños
Secretaría
Resolución do alcalde de designacion do tenente alcalde por ausencia por asuntos municipais do Sr. alcalde dende o día 11 ao 14 de xaneiro do ano actual

RESOLUCIÓN DA ALCALDÍA Nº 20/2010 DE DELEGACIÓN NO TENENTE-ALCALDE POR AUSENCIA DO ALCALDE FEITOS: 1 Considerando que por parte do Sr. Alcalde está previsto ausentarse do término municipal dende o día once ao catorce de xaneiro por ter que desprazarse a Barcelona por asuntos municipais. FUNDAMENTOS TECNICOS E XURIDICOS: 1 Logo de ver que mediante a Resolución da Alcaldía nº 560 de 2008, foron nomeados os Tenentes de Alcalde que de acordo co establecido no artigo 47 do ROF, corresponde a estes: “ sustituir na totalidade das funcións e por orden do seu nomeamento ao Sr. Alcalde, nos casos de ausencia, enfermidade (.). Sendo preciso a expresa delegación por parte do Alcalde que debe cumprir os requisitos establecidos no apartado 1 e 2 do artigo 44 do ROF. En base o anteriormente exposto e conforme ao establecido na Lei 7/1985, de 2 de abril de e no Regulamento de Organización, Funcionamento e Réxime Xurídico das Entidades Locais aprobado por Real Decreto 2568/86 esta Alcaldía RESOLVE: 1º Dispoñer que durante a miña ausencia na Alcaldía me sustituia Don Eleuterio Jesus Lartategi Ajday, 1º Tenente de Alcalde.2º Notificar persoalmente a presente resolución ao interesado 3º Dar conta ó Pleno da Corporación desta Resolución na próxima sesión que se celebre 4º Publicar esta resolución no Boletín Oficial da Provincia, en cumprimento do disposto polo art.44.2 do ROF, asi como no taboleiro de anuncios do Concello, sen perxuicio da súa efectividade dende o día seguinte ao da firma da resolución polo Alcalde. Malpica de Bergantiños, 07 de xaneiro de 2010 O Alcalde, D. M. José Ramón Varela Rey A secretaria acc, Isabel Fernández Deus
22/01/2010 | Administración LocalMunicipal
Vilasantar
Información pública

Delegación de funcións: Dna. Manuela García Freire, Alcaldesa do Concello de Vilasantar, no exercicio das competencias e facultades que lle atribúe a lexislación de réxime local. Tendo en conta que ten previsto ausentarse durante os días 19 de xaneiro ao 1 de febreiro (ambos inclusive) do municipio, de conformidade co establecido no art.47 do ROF e R. X. das Corporacións Locais sobre substitución da Alcaldía polo tenente da alcaldesa que corresponda pola orde do seu nomeamento. Tendo en conta o establecido nos arts.44.2 e concordantes sobre a forma de efectuar esta delegación e a súa publicación no BOP, sen prexuízo da súa vixencia a partir do día seguinte a data do seu Decreto. Visto canto-antecede por medio da presente, RESOLVO: Primeiro.- Delegar no primeiro Tenente da Alcaldesa, D. Paulino Vázquez Negro, tódalas facultades que ó ordenamento xurídico atribúe a esta Alcaldía, durante o tempo da súa ausencia, previsto entre o día 19 de xaneiro de 2010 e o día 1 de febreiro do 2010. Segundo.- Este Decreto terá efectos dende o día seguinte a data da súa sinatura, sen prexuízo da súa publicación no BOP. Notifíquese ao concelleiro no que se delega. Vilasantar, 14 de xaneiro de 2010 A alcaldesa Manuela García Freire
22/01/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.24627 Manuel Fandiño Gil (Boimorto)

MIROSLAW EFTIME NAVARRE ANUNCIO Denis Alexandru Fernandez de Quincoces Rusnac, con DNI XXXXXXXXX, solicita de Augas de Galicia un caudal de 0,049 litros/segundo de augas procedente dun regato, en Mercurín, parroquia de Brates (San Pedro), concello de Boimorto (A Coruña), con destino á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.24627 As características do aproveitamento son: SOLICITANTE: Denis Alexandru Fernandez de Quincoces Rusnac CAUDAL: 0,049 litros/segundo DESTINO: Rega ORIXE: Regato LUGAR: Mercurín - Aldea Romelas PARROQUIA: Brates (San Pedro) CONCELLO: Boimorto Solicita a concesión dun aproveitamento de auga para a rega da parcela nº 171 do plano de concentración parcelaria de Brates – Mercurín. A auga derívase do regato que cruza a parcela e a rega mediante pequenas canles ou por inundación. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boimorto ou nas oficinas deste servizo, situadas na Praza de Vigo nº 2, entresollado – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 11 de xaneiro de 2010 O xefe do Servizo Territorial da Zona Galicia-Centro Pablo Guillermo Duff Naie
22/01/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: 426/2009

Resolución do 22 de decembro de 2009, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Boiro (expediente IN407A 426/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. Escarabote II. Situación: concello de Boiro. Características técnicas: Liña eléctrica de media tensión subterránea a 20 kV, cunha Ionxitude de 0,120 km, coa orixe e final na L. M. T. S. BOI-802, entre o C. T. Ponte Coroño e o C. T. estrada Xeneral, condutor tipo RHZ1-2OL-12/20 kV-3(1x240) Al. Centro de transformación non prefabricado, cunha potencia de 630 kVA e relación de transformación de 20.000/400-230 V. Concello de Boiro. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 22 de decembro de 2009. Tristana Moraleja Gómez Xefa territorial da Coruña
22/01/2010 | Administración LocalMunicipal
Narón
Intervención
Corrección de erros do edicto de aprobación do orzamento 2010 e as bases de execución do mesmo, relacion de persoal e a relación de psotos de traballo para o mesmo exercicio

CORRECCIÓN DE ERROS No Edicto “Aprobación inicial do orzamento 2010 e as bases de execución do mesmo, relación de persoal e a relación de postos de traballo para o mesmo exercicio”, publicado no BOP número 10, con data 18 de xaneiro de 2010, onde di “exercicio económico 2009” debe dicir “exercicio económico 2010”. O prazo de quince días hábiles comezará a contar dende o día seguinte á publicación desta corrección. Narón, 18 de xaneiro de 2010 O Alcalde Asdo.: Jose M. Blanco Suárez
22/01/2010 | Administración LocalMunicipal
Camariñas
Delegación da Alcaldía no segundo tenente de alcalde o día 14 de xaneiro de 2010

DECRETO.- Por ausentarme da Alcaldía o día 14 de xaneiro de 2010 e e ante a imposibilidade de efectuar delegación na 1ª tenente de alcalde, DªDaniele Barrientos Maris, debido á baixa por maternidade desta, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 14 de xaneiro de 2010 no 2° tenente de alcalde, D. Sergio Caamaño Fernández. No suposto de producirse a vacante, ausencia ou enfermidade do anteriormente indicado, as referidas funcións pasarían automáticamente aos demáis tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm 1 da parte resolutiva deste Decreto, a presente delegación quedaría automáticamente revogada. SEGUNDO. Notificar a presente Resolución ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Mándao e asínao o Sr. alcalde-presidente, en Camariñas, o 13 de xaneiro de 2010. O alcalde, Ante min, Asdo.: Manuel Valeriano Alonso de León A secretaria Asdo. Mónica Pichel García
22/01/2010 | Administración LocalMunicipal
Cee
Expediente sancionador instruido pola Policía Local

ANUNCIO De conformidade co disposto nos arts.59 e 61 da Lei 30/1992, de 26 de novembro, faise pública a notificación da iniciación dos expedientes sancionadores que se indican, instruidos pola Unidade de Sancións da Policía Local deste Concello, ás persoas que a continuación se relacionan, xa que téndose intentado a notificación no derradeiro domicilio coñecido, esta non se puido practicar. Os correspondentes expedientes obran nas oficinas da Policía Local do Concello de Cee, perante a cal lles asiste o dereito de alegar por escrito o que, na súa defensa, estimen conveniente, con aportación ou proposición das probas que consideren oportunas, dentro do prazo de quince días hábiles, contados desde o seguinte ao da publicación do presente anuncio no Boletín Oficial da Provincia da Coruña. Transcorrido o dito prazo sen que se formulen alegacións ou se aporten probas, ditaranse as oportunas resolucións. CEE, 14 de xaneiro de 2010 O alcalde Ramón Vigo Sambade
22/01/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 653/2007

Resolución do 22 de decembro de 2009, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello da Coruña (expediente IN407A 653/2007). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: anexo III ao proxecto L. M. T. S., CC. TT. centro comercial dentro Urb. Someso (sector S-7). Situación: concello da Coruña. Características técnicas: Instalación dun novo transformador no C. T. n.° 6, de potencia unitaria 630 kVA, con instalación de celas modulares 3L+2P. Concello de A Coruña. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 22 de decembro de 2009. Tristana Moraleja Gómez Xefa territorial da Coruña
26/01/2010 | Administración LocalMunicipal
Ortigueira
Aprobación inicial da modificación da Ordenanza fiscal número 17, reguladora da taxa por prestación de servizos de piscina e instalacións deportivas

ANUNCIO Aprobación inicial da modificación da Ordenanza Fiscal N° 17 reguladora da taxa por prestación de servizos de piscina e instalacións deportivas. O Pleno do Concello de Ortigueira, en sesión ordinaria celebrada o día 23 de decembro de 2009, acordou a aprobación provisional da modificación da Ordenanza Fiscal N° 17 reguladora da taxa por prestación de servizos de piscina e instalacións deportivas. De conformidade co disposto no artigo 17 do Texto Refundido da Lei Reguladora das Facendas Locais, sométese o expediente a información pública polo prazo de TRINTA días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo consideraráse aprobado definitivamente devandito acordo. Ortigueira, 23 de decembro de 2009. O alcalde Asdo.: Rafael J. Girón Martínez.
26/01/2010 | Administración LocalMunicipal
Coristanco
Información pública

D. Antonio Pensado Plágaro, alcalde-presidente do Concello de Coristanco. En virtude das facultades que me confire o artigo 42.3 do Regulamento de Organización, Funcionamento e Réxime Xurídico das Entidades Locais RESOLVO 1.º.–Nomear ó 3.° tenente de alcalde do Concello, don Carlos Reino Veciño, concelleiro delegado de Facenda, coa facultade de dirixir e xestionar en xeral os seguintes servizos: – Orzamento municipal – Conta xeral En xeral, as súas funcións serán tódalas relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.2.°.–Que se dea traslado da presente resolución ó interesado, para aceptación. Salvo no caso de que non se acepte expresamente no prazo de tres días hábiles, contados dende a presente resolución, entenderase aceptada a mesma.3.°.–Que a presente resolución se publique no Boletín Oficial da Provincia e no taboleiro de anuncios da Casa do Concello e se dea conta ao pleno da Corporación na seguinte sesión que se celebre. Mandouno e asina o Sr. alcalde-presidente e eu, secretaria, dou fe. Coristanco, 30 de decembro de 2009. O ALCALDE D. Antonio Pensado Plágaro ANTE MIN, A SECRETARIA Dna. Cristina Castro Fuentes
26/01/2010 | Administración LocalMunicipal
Fisterra
Información pública

EDICTO De conformidade co previsto no Art.44-2 do regulamento de Organización, funcionamento e réxime xurídico das entidades locais, faise público que mediante Resolución do 7 de Xaneiro de 2010 delégase, por ausencia co motivo de asuntos oficiais deste titular, as funcións da Alcaldía en favor do Bryan Santiago Sonia Regina Santaolaria Abedul Santiago Insua Esmoris-Recamán durante os días 11 ó 14 e 20 ó 24 de Xaneiro de 2010 ambos inclusives.- Fisterra, a 7 de xaneiro de 2010 O ALCALDE, José Manuel Traba Fernández
26/01/2010 | Administración LocalMunicipal
Camariñas
Anuncio de aprobación definitiva de delegación de competencias na Deputación Provincial da Coruña en materia de denuncias de tráfico

ANUNCIO O Pleno da Corporación deste Concello de Camariñas, na sesión realizada o día 27 de novembro de 2009, aprobou provisionalmente delegar na Deputación Provincial da Coruña as competencias necesarias para a instrucción dos expedientes sancionadores por denuncias cursada polo Concello por infracción das normas sobre tráfico, circulación de vehículos a motor e seguridade viaria, con adhesión particular e expresa do Concello ás bases para a prestación de servizos en materia de sancións por infracción das normas sobre tráfico, circulación de vehículos a motor e seguridade viaria, que aprobou a Deputación Provincial da Coruña na sesión plenaria do 26/06/2009. A dita delegación estivo exposta ao público polo prazo de 30 días hábiles mediante edicto inserido no Boletín Oficial da Provincia núm.260 do 10 de decembro de 2009, sen que se produciran reclamacións contra esta. En consecuencia, e como se reflectiu no edicto de aprobación inicial, queda aprobada definitivamente a mencionada delegación, nos termos que aprobou o Pleno da Corporación deste Concello de Camariñas na sesión realizada o día 27 de novembro de 2009. Camariñas, 19 de xaneiro de 2010. O alcalde Asdo. Manuel Valeriano Alonso de León
26/01/2010 | Administración LocalMunicipal
Cee
Baixas de oficio no padrón de habitantes

ANUNCIO Por esta alcaldía ditáronse as correspondentes resolucións polas que se ordena, de acordo co disposto no art.72 do Regulamento de poboación e demarcación territorial das EE. LL., incoar expediente de baixa de oficio no padrón municipal de habitantes das persoas que se relacionan de seguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: - ARAGUZO RAMSAY, MOHAMMAD ALI nº XXXXXXXXX - ANZHELA DJAU ECHETO, Pasaporte nº 15902081-9 - FIRAN SHIMIZU, NA nº XXXXXXXXX - CORTECERO PICAZOS, PIEDAD MARIA nº XXXXXXXXX Non sendo posible practicar a notificación no domicilio dos interesados, e de acordo co establecido no artigo 59 da Lei 30/1992, de 26 de novembro, advírteselle por medio deste anuncio que poderán examinar o expediente de baixa de oficio na Secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa da inscrición padroal coa data do informe. Cee, 18 de xaneiro de 2010 O alcalde Ramón Vigo Sambade
26/01/2010 | Administración LocalMunicipal
Fisterra
Normativa

EDICTO Aprobada inicialmente polo Pleno da Corporación en sesión celebrada o día 5 de xaneiro de 2010, a Ordenanza Xeral Municipal sobre Tráfico, Circulación de Vehículos a Motor e Seguridade Vial, exponse ó público por un período de trinta días hábiles (30) coa finalidade de presentar as reclamacións ou suxerencias que se consideren pertinentes, contados a partir do día seguinte á súa publicación no Boletín Oficial da Provincia, facéndose constar que no caso de non presentárense, entenderase definitivamente aprobado o acordo ata entón provisional. Fisterra, 5 de xaneiro de 2009 O Alcalde José Manuel Traba Fernández
26/01/2010 | Administración LocalMunicipal
Dumbría
Aprobación inicial orzamento 2010

ANUNCIO O pleno do concello, en sesión celebrada o día 15 de xaneiro de 2010, aprobou inicialmente o orzamento deste concello para o ano 2010, a plantilla de persoal, a relación de postos de traballo e acordos complementarios. En cumprimento do disposto no art.169 do Real Decreto Lexislativo 2/2004 de 5 de marzo, exponse ó público por prazo de quince días hábiles contados dende o seguinte á da publicación do presente anuncio no BOP, para que poidan presentarse as reclamacións ou alegacións que se consideren pertinentes, que deberán dirixirse ó Sr. Alcalde do concello. No caso de que non se formulen alegacións, o orzamento considerarase definitivamente aprobado. Dumbría, 15 de xaneiro de 2010 O ALCALDE asdo: José Manuel Pequeño Castro
26/01/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 500/2009

Acordo do 29 de decembro de 2009 do Departamento Territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica do concello de Melide (Expediente IN407A 500/2009). Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: Electrica Fuciños Rivas, SL Enderezo Social: Rúa Rocamador, 2 15800 Melide (A Coruña) Denominación: LMTS. Avda. de Toques e Friol — Ribeirro e RBT. Ribeiro Situación: Concello Melide Características técnicas: LMT subterránea a 15/20 kV de 730 mm 2 de lonxitude en condutor RHZ-1 de 95 mm 2 AL, con orixen no CT Avda. de Toques e final no CT Ribeiro exp.: 344/08. Red de baixa tensión a 400-230 V de 590 mm 2 de lonxitude en condutor RZ. Concello de Melide. Todas aquelas persoas ou entidades que se consideren afectadas poderán examinar o expediente e presentar as súas alegacións neste departamento territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 29 de decembro de 2009 Constantino Paz Pérez Xefe territorial da Coruña en funcións
26/01/2010 | Administración LocalMunicipal
Santiago de Compostela
Urbanismo
Negociado de licencias de aperturas - anuncio de inormación pública

D/Dª OLGA LUZ ORTEGA VILLAIZAN FRANCH solicitóu licencia de apertura para café-bar en r/ do Franco, 37 000 SANTIAGO DE COMPOSTELA (A CORUÑA). Consonte o Regulamento Xeral de Policia de Espectáculos Públicos e Actividades Recreativas, sométese a información pública por un prazo de DEZ DIAS hábiles para que todas as personas que se encontren afectadas poidan formular por escrito as reclamacións que consideren pertinentes. O correspondente expediente LAP/288/2008 pode consultarse no Negociado de Aperturas deste Concello. Santiago de Compostela, 14 de xaneiro de 2010 A Concelleira Delegada de Rehabilitación e Cidade Historica Asdo: Olga Pedreira Ferreño